Държавен вестник, бр. 64, 2021 г., стр. 17

БРОЙ  64	
Д Ъ Р Ж А В Е Н  В Е С Т Н И К 	
СТР.  17  
и масленост в сухото вещество не по-малка 
от 40 на сто.
(3) Наименованието „саламурено сирене с 
повишено водно съдържание“ се използва за 
сирене, съхранявано в саламура, произведено 
от мляко, без използване на влагозадържащи 
агенти, с добавка на стартерна култура, под­
сирено с млекокоагулиращ ензим, получило 
необходимата технологична обработка, със 
съдържание в крайния продукт на сухо вещес­
тво и масленост в сухото вещество, по-ниски 
от посочените в ал. 2.
(4) За сирената по ал. 2 могат да се използ­
ват и следните означения:
1. „високомаслено“ – за сирена с масленост 
в сухото вещество, по-висока или равна на 
60 на сто;
2. „пълномаслено“ – за сирена с масленост 
в сухото вещество, по-висока или равна на
45 на сто и по-ниска от 60 на сто;
3. „със средна масленост“ – за сирена с 
масленост в сухото вещество, по-висока или 
равна на 25 на сто и по-ниска от 45 на сто;
4. „частично обезмаслено“ – за сирена с 
масленост в сухото вещество, по-висока или 
равна на 10 на сто и по-ниска от 25 на сто;
5. „обезмаслено“ – за сирена с масленост в 
сухото вещество, по-ниска от 10 на сто.
(5) За случаите по ал. 2 и 4 е допустимо 
отклонение по технологични причини до
2 на сто от посочените стойности.
Чл. 8. Наименованието „извара“ се използ­
ва за млечен продукт сирене, получен чрез 
коагулация основно на обезмаслено мляко, 
мътеница или смес от тях, както и чрез де­
натуриране и отделяне на белтъчините от 
суроватката.
Чл. 9. Наименованието „суроватка“ се 
използва за вторичен продукт, получен при 
производството на сирене или казеин.
Чл. 10. (1) Наименованието „сметана“ 
се използва за млечен продукт, получен от 
мляко с високо съдържание на мазнини чрез 
сепариране (разделяне) на мазнината (от 10 
до 84 на сто).
(2) Наименованието „суроватъчна сметана“ 
се използва за млечен продукт, получен от 
суроватка с високо съдържание на мазнини 
чрез сепариране (разделяне) на мазнината (от 
10 до 84 на сто).
Чл. 11. Наименованието „масло“ се използ­
ва за млечни продукти, посочени в Приложение 
VII, част VII и в буква „А“ към Допълнение 
II към Приложение VII от Регламент (ЕС) 
№ 1308/2013.
Чл. 12. Наименованието „кисело мляко“ 
се използва за млечен продукт, претърпял 
млечнокисела ферментация. За закваска се 
използват стартерни култури на Lactobacillus 
delbrueckii subsp. bulgaricus и Streptococcus 
thermophilus в общо количество в крайния 
продукт не по-малко от 107 cfu/g.
Чл. 13. Наименованието „кефир“ се 
използва за млечен продукт, получен от 
краве мляко в резултат на развитие на 
млечнокисела и алкохолна ферментация. 
За закваска се използват стартерни кул­
тури на Lactobacillus kefiri, Leuconostoc, 
Lactococcus и Acetobacter в определено съот­
ношение и дрожди Kluyveromyces marxianus, 
Saccharomyces unisporus, Saccharomyces cerevisiae 
и Saccharomyces exiguus в определени съотно­
шения, както и кефирни зърна.
Чл. 14. Наименованието „кумис“ се из­
ползва за млечен продукт, получен от коби­
лешко мляко, краве мляко и/или мътеница 
в резултат на развитие на млечнокисела и 
алкохолна ферментация. За стартерна кул­
тура се използват млечнокисели пръчици 
от Lactobacillus delbrueckii subsp. bulgaricus и 
лактозоферментиращи дрожди Kluyveromyces 
marxianus в определени съотношения.
Чл. 15. Наименованието „кашкавал“ се 
използва за вид твърдо сирене, преминало 
процес на зреене, получено от мляко с добавка 
на стартерна култура, подсирено с млекоко­
агулиращ ензим, получило необходимата тех­
нологична обработка, претърпяло процес на 
чедъризация и изпарване, омесване, осоляване 
и формоване на сирената маса.
Чл. 16. Наименованието „мътеница“ се 
използва за вторичен продукт при получаване 
на масло.
Чл. 17. Наименованията „кисел казеин“, 
„сирищен казеин“ и „казеинат“ се използват 
за млечните продукти съгласно Наредба за 
специфичните изисквания към казеините и 
казеинатите, предназначени за консумация от 
човека по чл. 5 от Закона за храните.
Чл. 18. Наименованието „дехидратирани 
млечни мазнини“ се използва за млечен про­
дукт, съдържащ най-малко 99,8 на сто млечни 
мазнини и не повече от 0,1 на сто вода.
Чл. 19. Наименованието „йогурт“ се използ­
ва за млечен продукт, претърпял млечнокисела 
ферментация с микрофлора на кисело мляко 
и/или други млечнокисели микроорганизми 
в общо количество в крайния продукт не по-
малко от 107 cfu/g.
Чл. 20. Наименованието „мляко за пиене“ 
се използва за млечни продукти, посочени в 
Приложение VII, част IV от Регламент (ЕС) 
№ 1308/2013.
Чл. 21. Наименованието „прясно мляко“ се 
използва за млечен продукт, получен от сурово 
мляко, претърпял процес на пастьоризация, в 
който се допуска изменение на естествената 
масленост на млякото чрез отнемане или до­
бавка на сметана, получена от сурово мляко.
Чл. 22. Наименованието „цедено мляко“ се 
използва за млечен продукт кисело мляко с 
повишено сухо вещество, претърпял млечно­
кисела ферментация, с последващо частично 
отделяне на млечен серум (цвик).